Eidsvold Værks Skiklub

Eidsvold Værks Skiklub (EVS) et idrettslag fra Eidsvoll i Akershus. Klubben ble stiftet 23. januar 1881 og regner seg som verdens eldste rene skiklubb.Granly (2006), side 5

Klubben har hatt utøvere som har hevdet seg både nasjonalt og internasjonalt innen skisportens nordiske grener: hopp, langrenn og kombinert. De fremste er Paul Braaten, Tormod Knutsen og Thomas Alsgaard. 

Klubben arrangerer årlig flere skirenn, bl.a. hopprennet MiniLysaker'n og langrennet Staviåssprinten. Klubben har også arrangert flere større skirenn, bl.a. NM på ski i 1981.

Per januar 2012 hadde klubben 505 medlemmer.

Anlegg
Hopp
Lysakerbakken er en hoppbakke på Sagmoen vest for Eidsvoll Verk. Anlegget består av tre bakker med bakkestørrelser K7, K13 og K27. I anlegget er det også et dommertårn og en varmestue.

Lysakerbakken ble tatt i bruk som hoppbakke i 1897. Anlegget er blitt utvidet flere ganger, bl.a i 1923 da bakken fikk stillas og i 1950 da flomlyset ble montert.Nordheim (1971), side 5-6 På 1980-tallet ble anlegget bygget ut til fire bakker på 7, 10, 21 og 45 meter.Granly (2006), side 88 Den største bakken er nedlagt og stillaset er revet.
Anlegget ble betydelig modernisert sommeren 2009.

Eidsvold Værks Skiklub arrangerer årlig hopprennet MiniLysaker'n i Lysakerbakken.

Langrenn
Ormlia skistadion ligger i Ormlia vest for Eidsvoll Verk med skiløyper i Staviåsen. Anlegget er fylkesanlegg for langrenn i Akershus og består av bl.a. av skistadion med konkurranseløyper på 1, 2, 5 og 10 km samt lysløyper på 3 og 7,5 km. 

Eidsvold Værks Skiklub arrangerer årlig langrennet Staviåssprinten på Eidsvold Værk skistadion. Rennet har ikke blitt arrangert i 2010 og 2011 fordi skistadion har vært sterkt berørt av byggingen av ny E6 mellom Dal og Minnesund.

Klubbhus
Eidsvold Værks Skiklub sitt klubbhus, Skistua, ligger ved Ormlia skistadion. Skistua ble offisielt innviet 23. januar 1990.Granly (2006), side 104-106 og 122.

 Kjente utøvere 
Paul Braaten var en av Norges fremste skiløpere i årene rundt 1900 med bl.a. seier i Holmenkollrennene i kombinert i 1899 og på 30 km i 1900 og 1901. Enkelte kilder oppgir at Braaten vant Holmenkollrennen i kombinert og 16 km i 1899; kombinert, 16 km og 30 km i 1900; kombinert, 17 km og 30 km i 1901 og kombinert og 17 km i 1902.Nordheim (1971), side 4, 17-20. Klaseie, Gustavsen og Harberg (1981), side 20-22.Granly (2006), side 19-21. Braaten ble tildelt Holmenkollmedaljen i 1899.

Tormod Knutsen, kombinertløper som representerte EVS fra 1954 (tidligere VITO). Knutsen ble olympisk mester i kombinert i 1964. Hans meritter inkluderer forøvrig bl.a. sølvmedalje fra OL i 1960 og seier i Holmenkollrennet i 1958. Han ble også norgesmester i 1959, 1960, 1963 og 1964. Knutsen ble tildelt Holmenkollmedaljen i 1960Flyen (2005), side 560-563.

Thomas Alsgaard, langrennsløper som har representert EVS siden sommeren 1988 (tidligere Enebakk IL). Alsgaard har bl.a. vunnet fem OL-gull (tre individuelle), seks VM-gull (to individuelle) og Verdenscupen sammenlagt en gang. Alsgaard ble tildelt Holmenkollmedaljen i 2001. Alsgaard la opp våren 2003, men har senere gjort comeback med satsing primært på langdistanserenn.

Kristian Hammer, kombinertløper som har representert EVS siden sommeren 2002 (tidligere Bardu IL). Etter overgangen til EVS er Hammers fremste meritter gull i kombinert for lag under VM på ski 2005 og bronse i kombinert sprint i samme mesterskap. Hammer la opp våren 2006.

Aktive utøvere
Klubbens fremste aktive utøvere er langrennsløperen Thomas Alsgaard og hopperen Espen Enger Halvorsen. Alsgaard fikk bronse på 15 km klassisk under NM på ski 2011 og bronse på 15 km fristil under NM på ski 2012 mens Halvorsen fikk gull i laghopp med Akershus og 7.-plass i normalbakken under NM på ski 2011.

Historie
Den første fasen 1881-1928
Eidsvold Værks Skiklub ble stiftet den 23. januar 1881 på gården Braaten på Eidsvoll Verk.Klaseie, Gustavsen og Harberg (1981), side 10. Skiklubbens formål var «at virke for skisportens fremme, såvel blandt eldre som yngre i den udstrekning som foreningens bestyrelse finder passende for virkekredsen.» Det fremkommer av skiklubbens lover at «(d)et paahviler bestyrelsen, hvert aar naar sne og veirforhold ere gunstige, at foranstalte et premieskirend, mindst for to gutteclasser og om midlerne tilader det, et for voksne.»Klaseie, Gustavsen og Harberg (1981), side 11.

Det første skirennet ble arrangert 13. januar 1883 i Matsbakken (rett sør for kraftverket Mago A på Eidsvoll Verk). Det er ikke bevart noen resultatliste fra dette rennet, men protokollen forteller at det var «(e)tt premieskirend for 2 classer voksne og 2 classer gutter hvor 19 premier er utdelt.»Klaseie, Gustavsen og Harberg (1981), side 15 og 18. Det første skirennet det er bevart en fullstendig resultatliste fra ble arrangert året etter. Det var et langrenn med innlagte hopp. For gutteklassene (gutter 12-15 år og gutter under 12 år) ble det kun arrangert hopprenn.Klaseie, Gustavsen og Harberg (1981), side 15-16. Skirennet 18. januar 1885 ble skildret på følgende måte i Verdens Gang:

De korte langrennene med innlagte hopp («bakkerenn») ble etter hvert avløst av et hopprenn og et lengre langrenn. I 1891 økte langrennet til om lag 6 km og i 1893 til om lag om lag 14 km.Nordheim (1971), side 4. 

Fra 1892 ble skirennene arrangert i Magobakken (rett nord for kraftverket Mago A på Eidsvoll Verk), hvor hopplengdene kunne være på 16-18 meter.Nordheim (1971), side 5. I 1897 ble det første skirennet arrangert i Lysakerbakken, men det ble arrangert renn i Magobakken fram til 1927.Nordheim (1971), side 5. Klaseie, Gustavsen og Harberg (1981), side 18. I Lysakerbakken kunne hopplengdene være på 20 meter.Nordheim (1971), side 5. Senere er Lysakerbakken utvidet en rekke ganger.

En støtteforening for skiidrett 1928-1954
Fram til 1927 hadde klubben flere aktive utøvere, men fra 1928 var det bare et par aktive igjen. Klubben utviklet seg etter hvert til en ren støtteforening for skiidretten i Eidsvoll med to oppgaver. For det første skulle klubben holde Lysakerbakken i stand og for det andre skulle klubben arrangere to hopprenn hver vinter.Granly (2006), side 22.

Da andre verdenskrig brøt ut nedla styret i klubben sine verv og aktiviteten i klubben ble innstilt som en del av idrettsstreiken. Klaseie, Gustavsen og Harberg (1981), side 26. Etter frigjøringen i 1945 gjenopptok klubben sine aktiviteter. Første oppgave var å få stilt Lysakerbakken i stand igjen og deretter arrangere et skirenn. Klaseie, Gustavsen og Harberg (1981), side 26. Det første rennet i Lysakerbakken etter krigen var et kretsrenn for gutter med 64 deltakere som ble arrangert 3. februar 1946.Nordheim (1971), side 5. 

Ny aktivitet 1954-
I 1954 søkte 17 aktive skiløpere fra naboklubben VITO om medlemskap i Eidsvold Værks Skiklub.Flyen (2005), side 557. Dette ble starten på en ny periode med aktive utøvere i klubben. Det ble lagt opp treningsprogram for både hoppere og langrennsløpere med faste treningskvelder og helgesamlinger.Nordheim (1971), side 9-10. Allerede innen utgangen av 1954 hadde klubben 75 aktive over 17 år og 4 aktive under 17 år. Klaseie, Gustavsen og Harberg (1981), side 26. Veteranene fra mellomkrigstiden dannet «Eldres avdeling». De fortsatte å vedlikeholde og videreutvikle Lysakerbakken.Granly (2006), side 86. Samtidig ble det også opprettet en «Damegruppe» som hadde som formål å støtte hovedforeningen økonomisk samt hjelpe til med kaffekoking, kakebaking samt pølse- og saftservering ved skiklubbens arrangementer.Nordheim (1971), side 12.

Med reetableringen av EVS som en aktiv skiklubb oppstod det behov for et eget samlingssted for møter og treninger. Allerede i 1955 sikret klubben seg en tomt i Ormlia vest for Eidsvoll Verk og i 1961 kunne Skistua tas i bruk. Klaseie, Gustavsen og Harberg (1981), side 30-31. I 1967 var lysløypa ferdig. Den hadde Skistua som utgangspunkt og løypa gikk i terrenget rundt Staviåsen. Klaseie, Gustavsen og Harberg (1981), side 30-31. Både skistua og lysløypa ble utvidet i løpet av 1970-tallet. Klaseie, Gustavsen og Harberg (1981), side 34.

Klubben har arrangert en rekke større skirenn, bl.a. NM på ski for juniorer i 1963, NM på ski i 1981 og Hovedlandsrenn i 1993. Klubben var også medarrangør for turrennet «7-mila», som gikk fra Bogstad i Oslo til Eidsvoll, fra 1962 til 1992.Granly (2006), side 126 og 143-144.

På 1980-tallet ble det bygget ny E6 gjennom Eidsvoll. Motorveien skar gjennom klubbens løypenett i Ormlia og Staviåsen. Den gamle Skistua ble solgt (er i dag Nebbenes Kro nordgående) og den nye Skistua ble bygd vest for motorveien. Ved Skistua ble det også anlagt en ny skistadion og det ble gjort endringer i løypetraseene.Granly (2006), side 146.

Noter

Referanser


 Eksterne lenker 
 Eidsvold Værks Skiklub sin hjemmeside
 Eidsvold Værks Skiklub Hopp sin hjemmeside
 Eidsvold Værks Skiklub i Enhetsregisteret
 Eidsvold Værks Skiklub i Frivillighetsregisteret
 Eidsvold Værks Skiklub - Organisasjonsstruktur
 Orienteringskart Staviåsen (Eidsvoll O-lag) med bl.a. lysløypa til Eidsvold Værks Skiklub

Kategori:Idrettslag i Akershus
Kategori:Skiklubber i Norge
Kategori:Sport i Eidsvoll
Kategori:Idrettslag etablert i 1881